สังเกตอาการเมื่อมีพยาธิปากขอ สังเกตอาการทั่วไปเมื่อมีพยาธิ สังเกตอาการเมื่อมีพยาธิตัวตืด สังเกตอาการเมื่อมีพยาธิตัวกลม สังเกตอาการเมื่อมีพยาธิแส้ม้า สังเกตอาการเมื่อมีพยาธิเข็มหมุด (หรืออีกชื่อคือพยาธิเส้นด้าย)
ถ้าติดพยาธิปากขอ (hookworms) อาการแรกที่ปรากฏ ก็คือคันผิดปกติ ซึ่งอาการนี้จะเกิดขึ้นหลังตัวอ่อนพยาธิเจาะผ่านผิวหนังคุณเข้าไป นอกจากนี้ก็อาจมีอาการบวมแดงบริเวณที่รู้สึกคันมากเป็นพิเศษ ซึ่งก็เป็นเพราะตัวอ่อนพยาธิเข้าสู่ผิวหนังเช่นกัน บริเวณที่คนมีพยาธิปากขอมักเกิดอาการคัน ก็คือตามมือและเท้า พยาธิปากขอเข้าลำไส้แล้วทำให้เกิดการระคายเคือง คุณเลยรู้สึกคลื่นไส้และท้องเสีย นอกจากนี้พยาธิปากขอยังปล่อยสารพิษรบกวนระบบย่อยอาหารด้วย อาการคลื่นไส้ที่ว่า มีทั้งแบบอาเจียนและไม่อาเจียน  อาจขับถ่ายมีเลือดปน สีออกแดงหรือดำ พยาธิปากขอทำให้ลำไส้ใหญ่อักเสบได้ นอกจากนี้ยังทำให้เกิดอาการระคายเคือง ทั้งกับผนังลำไส้ใหญ่ตอนต้น (caecum) ลำไส้ใหญ่ (colon) และไส้ตรง (rectum) ทั้งหมดนี้ทำให้คุณปวดเกร็ง เป็นตะคริวท้องได้ มักเกิดเฉพาะเคสที่รุนแรงจริงๆ โดยพยาธิปากขอจะดูดเลือดคุณจนเกิดภาวะขาดธาตุเหล็ก ซึ่งมีอาการดังต่อไปนี้:  อ่อนเพลียมาก ไร้เรี่ยวแรง สีตาสีผิวซีดลง เจ็บหน้าอกและปวดหัว หายใจติดขัด เวลามีพยาธิ ร่างกายจะได้รับสารอาหารที่จำเป็นน้อยลงเพราะพยาธิแย่งไปหมด อาจทำให้น้ำหนักตัวลดลงได้ เพราะคุณกินอาหารในปริมาณปกติ แต่ร่างกายดูดซึมแคลอรี่และสารอาหารได้น้อยกว่าเดิม ถ้าน้ำหนักลดทั้งที่ไม่ได้ไดเอทอยู่ ก็ต้องคอยสังเกตให้ดี โดยเฉพาะถ้าลดลงเรื่อยๆ หรือลดเยอะผิดปกติ ต้องรีบไปหาหมอ ถ้าท้องผูกหาสาเหตุไม่ได้ น่าจะเป็นเพราะติดพยาธิ พยาธิจะทำให้ลำไส้ระคายเคืองจนส่งผลต่อการย่อยอาหารและการขับถ่าย ร่างกายดูดซึมน้ำได้น้อยลง จนท้องผูกในที่สุด  เช่น ถ้าคุณกินอาหารไฟเบอร์สูง ดื่มน้ำเยอะ หรืออื่นๆ ที่ทำให้ขับถ่ายปกติ แต่ก็ยังอึไม่ออก เป็นไปได้มากว่าคุณติดพยาธิเข้าให้แล้ว ถ้าคุณเดินทางท่องเที่ยวไปยังสถานที่ใหม่ๆ โดยเฉพาะที่พยาธิระบาด แล้วอยู่ๆ เกิดท้องอืด แน่นท้อง เหมือนมีแก๊สในกระเพาะอาหาร เป็นไปได้มากว่าน่าจะติดพยาธิ รวมถึงมีอาการปวดท้องด้วย ถ้าไปต่างจังหวัดหรือต่างประเทศแล้วท้องเสีย กินยาแก้ท้องเสียไปแล้ว ต้องเฝ้าระวังอาการปวดท้องท้องอืด ถ้าหลังกินยาก็ยังมีอาการ เป็นไปได้ว่าคุณติดพยาธิ เวลามีพยาธิ คุณอาจหิวโหยผิดปกติทั้งที่เพิ่งกินไป หรืออีกทีคืออิ่มจัดทั้งๆ ที่ไม่มีอะไรตกถึงท้อง  นั่นเพราะพยาธิไปแย่งอาหารที่คุณกินเข้าไป ปล่อยให้คุณที่เป็นเจ้าของร่างหิวโซ ขณะเดียวกันก็ทำคุณรู้สึกคลื่นไส้ ท้องอืด เลยเหมือนจะอิ่มทั้งที่สารอาหารไม่พอ เวลามีพยาธิ คุณจะถูกแย่งสารอาหารจากของที่กินเข้าไป จนโหย เหมือนไม่มีอะไรตกถึงท้อง ขณะเดียวกัน พอขาดสารอาหาร ก็ไม่ค่อยมีแรงทำอะไร เหนื่อยง่ายอ่อนเพลีย จนอาจมีอาการ   เหนื่อยตลอดเวลา เหนื่อยง่ายกว่าปกติ ทั้งที่ไม่ค่อยได้ทำอะไร หรือออกแรงแค่นิดหน่อย อยากนอนทั้งวัน ไม่อยากทำอะไร คนมีพยาธิจะแสดงอาการแตกต่างกันไป ที่น่ากลัวคือบางคนก็ไม่แสดงอาการผิดปกติออกมาเลย เพราะงั้นหลังเดินทางกลับจากต่างประเทศหรือต่างจังหวัดที่ออกจะกันดารหน่อยหรือมีพยาธิระบาด ควรไปหาหมอตรวจสุขภาพกันไว้ก่อน ดีกว่ามารู้ทีหลังตอนเป็นเยอะแล้ว ถ้าคุณติดพยาธิตัวตืด (tapeworm) มักจะสังเกตเห็นพยาธิหลังขับถ่าย หรือตามซอกกางเกงชั้นใน ถ้าเจอตัวเมื่อไหร่ต้องรีบไปหาหมอทันที หน้าตาของพยาธิตัวตืดก็คือ   ตัวยาว แบน เป็นปล้อง สีขาวขุ่น อีกวิธีสังเกตว่าตัวเองมีพยาธิตัวตืดหรือเปล่า ก็คือส่องกระจก สำรวจสีตาและผิวของตัวเอง เพราะพยาธิตัวตืดจะดูดเลือดคุณจนเลือดน้อย ร่างกายเกิดภาวะขาดธาตุเหล็ก (iron deficiency) พอเลือดจางเลือดน้อย ก็แน่นอนว่าสีผิวกับดวงตาคุณจะซีดลงอย่างเห็นได้ชัด  พอปริมาณเลือดลดลงเพราะพยาธิตัวตืด ก็อาจเกิดภาวะโลหิตจางได้ด้วย (anemic/anemia) อาการก็เช่น หัวใจเต้นเร็วผิดปกติ อ่อนเพลีย หายใจติดขัด วิงเวียน และไม่มีสมาธิจดจ่อ เพราะพยาธิตัวตืดจะไปปิดกั้นท่อและช่องต่างๆ ในลำไส้และผนังลำไส้ พอลำไส้อุดตัน ก็เลยปวดท้อง คลื่นไส้ และอาเจียน  อาการปวดท้องที่ว่า จะอยู่บริเวณหน้าท้องส่วนบน พยาธิตัวตืดจะจู่โจมผนังลำไส้เล็ก ทำให้เกิดการอักเสบ กระตุ้นให้ผนังลำไส้หลั่งของเหลวออกมา ถ้าเยอะเกินไป ร่างกายจะดูดซึมไม่ทัน จนคุณท้องเสียในที่สุด ต้องระวัง เพราะไม่ใช่อาการปกติที่พบบ่อย มักเกิดเฉพาะกับคนที่ติดพยาธิตืดปลา (fish tapeworms) เพราะจะไปแย่งวิตามินบี 12 แทบทั้งหมดจากร่างกาย จนคุณเกิดภาวะโลหิตจางจากการขาดวิตามินบี 12 (megaloblastic anemia) พอจำนวนเม็ดเลือดแดงต่ำแล้ว ก็จะเกิดอาการ   วิงเวียน จำอะไรไม่ค่อยได้ ความจำเสื่อม พยาธิตัวกลม (roundworms) ทำลำไส้คุณอุดตันได้ เพราะมีลำตัวหนา บางทีก็หนาได้เท่าๆ กับแท่งดินสอเลย พอลำไส้อุดตันแล้ว จะทำให้คุณปวดท้องรุนแรงได้ อาการที่พบคือ  ปวดท้อง โดยปวดเกร็งเหมือนตะคริวที่ไม่ยอมหาย ไข่ของพยาธิตัวกลมจะปล่อยสารพิษเข้าร่างกายคุณ เลยทำให้คันแถวๆ ทวารหนักขึ้นมา  ตอนกลางคืนจะคันมากเป็นพิเศษ เพราะพยาธิจะวางไข่ช่วงนั้น ตอนที่คุณกำลังหลับสบาย ระหว่างพยาธิตัวกลมขยายพันธุ์ บางทีก็ออกมานอกร่างกายคุณเพื่อหาร่างใหม่ ซึ่งพยาธิก็จะโผล่มาตามช่องเปิดต่างๆ ของร่างกาย แต่ที่พบบ่อยที่สุดก็คือ   ปาก จมูก ทวารหนัก อาการแบบนี้เขาเรียก tenesmus คือปวดเบ่ง เหมือนขับถ่ายไม่สุด นั่นเพราะภูมิต้านทานของคุณพยายามขับสิ่งมีชีวิตแปลกปลอม หรือในที่นี้ก็คือพยาธิ ออกไปจากร่างกาย เลยทำให้ทางเดินอาหารอักเสบ และเพราะอาการอักเสบในกระเพาะและลำไส้นี่แหละ ที่ทำให้คุณขับถ่ายยากกว่าปกติ จนเกิดอาการปวดเบ่ง เหมือนปวดอึตลอดเวลา ทั้งๆ ที่ไม่มีอะไรให้ขับถ่ายออกมาแล้ว อาการที่พบได้คือ   ปวดเกร็ง เจ็บทวารหนัก ตะคริว พยาธิแส้ม้า (whipworms) ทำให้ลำไส้อุดตันได้ รวมถึงผนังลำไส้และช่องทางของลำไส้ด้วย พอลำไส้อุดตันแล้วจะมีอาการ  ตะคริวท้อง คลื่นไส้ อาเจียน พยาธิแส้ม้าจะฝังหัวลงไปในผนังลำไส้ จนทำให้น้ำในลำไส้เพิ่มขึ้น แต่ลำไส้กลับดูดซึมน้ำได้น้อยลง เป็นผลให้เกิดอาการ  ท้องเสีย ขาดน้ำ หรือหิวน้ำตลอดเวลา สูญเสียเกลือแร่และสารอาหาร พยาธิแส้ม้าจะทำให้กล้ามเนื้อภายในของไส้ตรงอ่อนแรง พยุงตัวไว้ไม่ได้และปลิ้นออกมา ที่เป็นแบบนั้นเพราะพยาธิจะฝังหัวเรียวๆ ในผนังลำไส้ เลยทำให้กล้ามเนื้อลำไส้อ่อนแรง จนเกิดภาวะไส้ตรงปลิ้นได้ในที่สุด อาการที่พบคือ  ไส้ตรง (ส่วนล่างของลำไส้) ที่ปกติจะอยู่ในทวารหนัก จะปลิ้นยื่นออกมาด้านนอกเล็กน้อย พยาธิเข็มหมุด (pinworms) หรืออีกชื่อคือพยาธิเส้นด้าย (threadworms) ทำให้ผิวหนังคุณระคายเคืองได้ เพราะพยาธิเข็มหมุดจะปล่อยสารพิษเข้ากระแสเลือดคุณ ถ้าสะสมในผิวหนังมากๆ จะทำให้คัน อาการเหมือน eczema หรือผื่นผิวหนังอักเสบ  ยิ่งตกดึกยิ่งคัน เพราะเป็นช่วงที่พยาธิวางไข่ จะคันเป็นพิเศษแถวทวารหนัก เพราะพยาธิจะวางไข่แถวนั้น คุณอาจมีอาการนอนไม่หลับหรือตื่นกลางดึกบ่อยจนผิดปกติ ซึ่งก็เป็นไปได้ว่ามีพยาธิเข็มหมุด เพราะไข่พยาธิจะปล่อยสารพิษเข้ากระแสเลือด ต่อไปยังสมอง จนไปรบกวนการทำงานของสมองได้ พอนอนไม่หลับ เลยหงุดหงิด อารมณ์แปรปรวน อยู่ๆ ก็วิตกกังวล ทั้งๆ ที่เมื่อครู่เพิ่งหัวเราะอยู่หยกๆ นอกจากทำให้คันและนอนไม่หลับแล้ว สารพิษจากไข่พยาธิยังส่งผลต่อกล้ามเนื้อและข้อด้วย เพราะสารพิษเดินทางไปถึงส่วนที่ว่า จนเกิดอาการ   กล้ามเนื้อและข้ออักเสบ ปวดหรือปวดตื้อๆ ถ้าอยู่ๆ ก็กัดฟันกรอดๆ ตอนนอนแบบไม่เคยเป็นมาก่อน อาจเป็นสัญญาณว่าคุณติดพยาธิเข็มหมุดเข้าให้แล้ว เพราะสารพิษจากพยาธิจะไปกระตุ้นให้เกิดความเครียด วิตกกังวล จนเผลอกัดฟันตอนหลับสนิท สัญญาณที่บอกว่าคุณนอนกัดฟันก็คือ:  ฟันสึกหรือบิ่น เสียวฟันอย่างที่ไม่เคยเป็น ปวดกราม เมื่อยกราม ปวดหู หรือปวดหัว กัดโดนลิ้นและกระพุ้งแก้มเป็นแผล ถ้าเคสร้ายแรง พิษของพยาธิเข็มหมุดจะทำให้คุณถึงขั้นชักเกร็งได้ เพราะพิษไปรบกวนการทำงานของสมอง ชักแล้วจะมีอาการดังต่อไปนี้:  แขน ขา หรือส่วนอื่นๆ ของร่างกายกระตุกหรือสะบัด เบลอๆ มึนๆ กลั้นฉี่หรืออึไม่ได้ สับสนมึนงง หรือจำอะไรไม่ค่อยได้
คันและมีผื่นแดงตามผิวหนัง. คลื่นไส้และท้องเสีย. เป็นตะคริว. ระวังเกิดภาวะขาดธาตุเหล็ก (iron deficiency) กะทันหัน. น้ำหนักลดแบบไม่มีสาเหตุ. ท้องผูกทั้งที่ดูแลร่างกาย. ท้องอืดเหมือนแก๊สเยอะ หลังไปในสถานที่ใหม่ที่ไม่คุ้นเคย. กินไม่ค่อยอิ่ม อีกทีคือไม่ค่อยจะหิว. อ่อนเพลียหรือเหนื่อยไม่ยอมหาย. บางคนก็ไม่แสดงอาการ. สำรวจอึตัวเองหาพยาธิตัวตืด. ตากับผิวซีดขึ้น. ปวดท้อง ตามมาด้วยคลื่นไส้และอาเจียน. ท้องเสีย. วิงเวียน. ปวดท้องรุนแรง. คันแถวทวารหนัก. รีบไปหาหมอ ถ้ามีพยาธิออกมาตอนสั่งน้ำมูกหรือขับถ่าย. รู้สึกปวดอึเรื่อยๆ. สัญญาณที่บอกว่าลำไส้อุดตันจากพยาธิแส้ม้า. ท้องเสียเยอะผิดปกติและขาดน้ำ. รีบหาหมอ ถ้าเกิดภาวะไส้ตรงปลิ้น (rectal prolapse). ผิวหนังระคายเคือง คันตามตัว. นอนไม่หลับ อารมณ์แปรปรวน. เจ็บหรือปวดตามกล้ามเนื้อและข้อ. ถ้าเริ่มนอนกัดฟันต้องระวัง. ถ้ามีอาการชักเกร็งหรือเคยเป็นมาก่อน ให้ไปหาหมอ.
https://www.wikihow.com/Know-If-You-Have-Worms https://www.wikihow.com/Know-If-You-Have-Worms https://www.wikihow.com/Know-If-You-Have-Worms https://www.wikihow.com/Know-If-You-Have-Worms https://www.wikihow.com/Know-If-You-Have-Worms https://www.wikihow.com/Know-If-You-Have-Worms
Recognizing Signs of Hookworms Recognizing General Signs of Worm Presence Recognizing Signs of Tapeworms Recognizing Signs of Roundworm Recognizing Signs of Whipworm Recognizing Signs of Pinworms (a.k.a. Threadworms)